Bobby Kiran

Siti Nora Sukiran atau lebih dikenali sebagai Bobby Kiran ialah seorang pelakon, pengacara, pengarah, usahawan dan penerbit filem serta drama TV Malaysia. Beliau mula dikenali dengan watak Kamala menerusi filem Senario Lagi (2000) arahan Aziz M. Osman. Beliau juga pernah tercalon dalam Anugerah Bintang Popular Berita Harian ke-16 untuk kategori Artis Baru Wanita Popular pada tahun 2002.

Kehidupan awal
Beliau dilahirkan dan dibesarkan di Kota Kinabalu, Sabah. Beliau merupakan seorang yang meminati bidang lakonan dan nyanyian sejak dari kecil. Bakat beliau terserlah dalam bidang nyanyian apabila memenangi pelbagai pertandingan nyanyian di sekitar Kota Kinabalu. Beliau juga aktif dalam bidang lakonan teater dan dari sana bakat lakonan beliau digilap. Bagi bidang keusahawanan, beliau membesar dalam keluarga pengusaha restoran. Kemahiran beliau meluas dalam bidang restoran dan kulinari sehingga mendapat jolokan anak "Seri Sempelang". Seri Sempelang merupakan sebuah restoran yang sangat berjaya dan popular di Sabah, khususnya di Kota Kinabalu. Restoran tersebut telah memenangi pelbagai jenis anugerah dan antara restoran yang pertama mempunyai 16 cawangan seluruh Sabah, pada zaman itu.

Kerjaya
Atas dorongan arwah ibunya, beliau pernah menceburi bidang nyanyian dan pernah ditawarkan untuk menjadi artis rakaman oleh Universal Music Malaysia. Namun, pada masa yang sama, satu tawaran untuk membawa watak "Kamala" dalam filem Senario Lagi telah mengubah nasibnya hingga ke hari ini.

Kamala & Senario Lagi
Sepanjang perjalanan kariernya, watak "Kamala" telah menjadi satu pesona kembar yang tidak dapat dipisahkan lagi. Namun, sekiranya beliau tidak menerima watak "Kamala" ketika itu, beliau bertegas untuk mengambil tawaran sebagai artis rakaman di Universal Music. 

Satu kejadian semasa uji bakat untuk Universal Music telah mengubah nasib beliau. Profil beliau pada waktu itu telah sampai ke perhatian seorang pengarah tersohor pada ketika itu, Aziz M. Osman yang sedang mencari pelakon untuk membawa satu watak istimewa di dalam filem terbarunya, iaitu "Senario Lagi". Watak tersebut dinamakan sebagai "Kamala", seorang gadis kampung berbangsa India yang diculik oleh Wahid (Wahid Mohamad) secara tidak sengaja dan menjadi buah hati kepada watak yang diperan oleh Yassin (Yassin Senario).

Selepas Kamala & Senario Lagi
Kerjanya sebagai seorang pelakon mulai mendapat tempat di hati ramai pengarah. Beliau telah memeran pelbagai watak utama dalam drama TV dan filem serta menjadi duta untuk beberapa buah syarikat kosmetik dan elektronik di Malaysia. Sehingga kini, beliau masih aktif dalam bidang lakonan.

Berhenti Sementara
Perjalanan karier beliau tidak semudah yang dijangkakan. Dalam meniti dunia perfileman dan populariti, beliau telah diuji dugaan-dugaan yang mengakibatkan beliau berhenti sementara dari bidang lakonan. Salah satunya adalah menjaga arwah ibu bapanya selama hampir 10 tahun. Selain itu, beliau juga diuji sendiri dengan masalah kesihatan yang mengekang beliau dari aktif sepenuhnya dalam dunia seni.

Tirai Kirana Sdn Bhd & Kemunculan Semula
Bermula pada tahun 2018, beliau telah kembali aktif dalam dunia lakonan, pengacaraan dan pengiklanan. Beliau juga aktif menjalankan bengkel seni lakon, khususnya untuk pelakon-pelakon baharu. Beliau juga mulai aktif dalam bidang pengarahan dan penerbitan. Antara filem-filem pendek yang diterbitkan dan diarahkan oleh beliau dan telah memenangi beberapa anugerah.

Bobby mengorak langkah lebih jauh dalam industri perfileman apabila beliau bersama kakaknya yang merupakan seorang usahawan, Dora Kiran, menubuhkan Tirai Kirana Sdn Bhd. Fokus utama penubuhan Tirai Kirana Sdn Bhd ialah untuk menghasilkan karya-karya yang memberi manfaat dan teladan kepada penonton dalam masa yang sama bersifat komersil. Beberapa projek perfileman telah pun memasuki fasa pra-penerbitan untuk menghasilkan drama-drama berprofil tinggi untuk stesen-stesen TV tempatan & platform OTT. 

Aktivisme
Selain aktif dalam bidang perfileman, Bobby merupakan seorang filantropis. Beliau aktif menjalankan kerja-kerja amal yang melibatkan bantuan derma seperti bantuan kilat untuk mangsa-mangsa banjir di negeri Sabah dan Kedah, sumbangan anak-anak yatim khususnya di bulan Ramadhan untuk Hari Raya Aidilfitri serta bantuan-bantuan keperluan asas kepada orang-orang tua. 

Filemografi

Filem
 Tahun Tajuk Watak Catatan 2000 Senario Lagi Kamala Filem pertama 2006 Misteri Dendam Balan Balan The Movie Ramona  2011 Toyol Nakal Nisa 2022 Jaga-Jaga Senariounion Datin Nora 2024 Mantera TBA Oyen Balik Kampung Melissa  Saka Bersiong Murni

Drama
 Tahun Tajuk Watak Saluran TV Catatan 2004 Skuad Elite TV1 Drama pertama  2005 Mega Kinabalu TVi  2007 Anugerah Cinta 

Drama web
 Tahun  Tajuk Watak Rangkaian  Catatan  2018–2020 The Bridge (Musim 2) Mona HBO Asia& Viu Drama web pertama 

Telefilem
 Tahun Tajuk Watak Saluran TV Catatan 2001 Sepasang Kasut Raya Alisya Telefilem pertama 2018 Langit Nabila Syahira TV Okey 2019 Audrey Lisa TV1 5 Hari Kita Bertemu TV2 2022 Buka Mata Nabila Pawang Nong Cempaka TV2 Ayahku Adiwira Sue  2024 Rentak Seri Aishah TV1 Cikguku Paling Ohsem! Fiona TV Okey 2025 Air Mata Terakhir Siti Kaki Langit Toboh Lora TV Okey 2026 Ustaz Detektif Peguam Aisyah TV3 

Program TV
 Tahun Tajuk Musim Tayangan 2005 Aramaitii Musim 1 RTM 2008 Musim 2 2022 Immortelle Creative 2024 Menyempurnakan Selera Sabahan bersama Sazarice Musim 1 Youtube 2025 Kopi Seteguk Latte Musim 1 RTM

Iklan TV
 Tahun Tajuk Catatan 2022 Khind Khind Rice Cooker 2023 Splat Splat toothpaste VAsia Hair Henna Shampoo 2024 PERKESO Caruman SKSSR (sebagai Kavitha) Green Life Drink Moderator Durian Belanda Premium Plus Moderator

Filem pendek
 Tahun Tajuk Watak Catatan 2018 A Day in KK  2023 I Think You're Great Joey Racun Pusaka Melur Integriti 

Anugerah & pencalonan
+ Tahun Anugerah Kategori Keputusan 2002 Anugerah Berita Harian Bintang Popular (ABPBH) Artis Baru Wanita Popular  2023 Filem Pendek Terbaik Kategori Terbuka Negeri Sabah Filem Pendek Terbaik - Integriti 2025Nexus Shadows Of AsianAsean Film and TV Summit - Drama TV Ideas 2025Menang

Rujukan

Pautan luar




Kategori:Orang hidup
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Sabah
Kategori:Pengacara televisyen Malaysia
Kategori:Penerbit Malaysia
Kategori:Pengarah Malaysia
Kategori:Usahawan Malaysia
Kategori:Pelakon filem Malaysia
Kategori:Pelakon televisyen Malaysia